അവശനിലയിലുള്ള രോഗിയുമായി ആശുപത്രിയിലേക്ക് പോയ ഓട്ടോ തടഞ്ഞുനിര്ത്തിയതായി പരാതി മുക്കം: വേനപ്പാറയില് അവശനിലയിലുള്ള രോഗിയെയും കൊണ്ട് ആശുപത്രിയിലേക്ക് പോകുന്ന ഓട്ടോ മദ്യപിച്ചെത്തിയ രണ്ടുപേര് തടഞ്ഞുനിര്ത്തിയതായി പരാതി. കാപ്പാട്ടുമല സ്വദേശിനിയെയും കൊണ്ട് ആശുപത്രിയില് പോകുന്ന ഓട്ടോറിക്ഷയാണ് ബുള്ളറ്റ് ബൈക്കില് എത്തിയ രണ്ടുപേര് തടഞ്ഞു നിര്ത്തിയത് . ഇവര് മദ്യപിച്ചിരുന്നതായും പരാതിയുണ്ട്. രോഗിക്ക് ചര്ദിയും പനിയും അധികമായതോടെ കുടുംബസുഹൃത്തുക്കളെയും കൂട്ടി കോടഞ്ചേരിയില്നിന്ന് വിളിച്ചുവരുത്തിയ ഓട്ടോയില് മുക്കത്തെ ആശുപത്രിയിലേക്ക് പോകുംവഴിയാണ് സംഭവം. വേനപ്പാറ എത്തിയപ്പോള് ഇവരുടെ പണം അടങ്ങുന്ന പഴ്സ് നഷ്ടപ്പെട്ടതിനെ തുടര്ന്ന് ഓട്ടോ നിര്ത്തി പഴ്സ് തിരയുന്നതിനിടെയാണ് രണ്ടുപേര് ഇവരെ ചോദ്യം ചെയ്യുകയും തടഞ്ഞുനിര്ത്തുകയും ചെയ്തതെന്ന് കുടുംബസുഹൃത്ത് പറഞ്ഞു. യുവാക്കള് ഏറെനേരം വാഹനം തടഞ്ഞുവെക്കുകയായിരുന്നു. തുടര്ന്ന് പൊലീസ് എത്തിയാണ് ഇവരെ രക്ഷപ്പെടുത്തിയത്. രോഗിയെ മുക്കത്തെ സഹകരണ ആശുപത്രിയില് പ്രവേശിപ്പിച്ചു. മുക്കം പൊലീസ് കേസെടുത്ത് അന്വേഷണം ആരംഭിച്ചു.The post അവശനിലയിലുള്ള രോഗിയുമായി ആശുപത്രിയിലേക്ക് പോയ ഓട്ടോ തടഞ്ഞുനിര്ത്തിയതായി പരാതി first appeared on MalayalamExpressOnline.